
Na podlagi šestega odstavka 21. člena Zakona o Vladi Republike Slovenije (Uradni list RS, 
št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22 in 57/25 – ZF) v zvezi s šestim odstavkom 17. člena Uredbe o izvajanju uredb (EU) in (Euratom) na področju izvajanja evropske kohezijske politike v obdobju 2021–2027 za cilj naložbe za rast in delovna mesta (Uradni list RS, št. 21/23 in 13/25) je Vlada Republike Slovenije na 176. redni seji dne 23. 10. 2025 pod točko 5B sprejela naslednji


S K L E P


Vlada Republike Slovenije daje organu upravljanja soglasje, da se projekt Negovalna bolnišnica UKC Maribor, ki je skladen s Ciljem politike 4 na Specifičnem cilju 4.5 ter prispeva k pospešitvi črpanja sredstev evropske kohezijske politike v letih 2025 in 2026, vključi v Program evropske kohezijske politike 2021–2027 v Sloveniji, ter se mu za ta namen dodelijo dodatne pravice porabe preko obsega razpoložljivih sredstev, vendar največ do višine 15 % razpoložjivih sredstev programa.




Barbara Kolenko Helbl
generalna sekretarka





Prejmejo:
· ministrstva
· Služba Vlade Republike Slovenije za zakonodajo
· Urad Vlade Republike Slovenije za komuniciranje
· Združenje mestnih občin Slovenije

